**राबर्ट क्लाइव** (1725-1774 ई.) भारत में ब्रिटिश साम्राज्य का संस्थापक। 21 सिंतबर, 1725 को स्टाएच में जन्म हुआ। पिता काफी दिनों तक मांटगुमरी क्षेत्र से पालमेंट के सदस्य रहा। बाल्यकाल से ही वह निराली प्रकृति का था। वह एक स्कूल से दूसरे स्कूल में भर्ती कराया जाता किंतु वह खेल में इतना विलीन रहता कि पुस्तक आलमारी में ही धरी रह जाती। 18 वर्ष की आयु में मद्रास के बंदरगाह पर क्लर्क बनकर आया। यहीं से उसका ईस्ट इंडिया कंपनी का जीवन आरंभ होता है। 1746 में जब मद्रास अंग्रेजों के हाथ से निकल गया तब उसे बीस मील दक्षिण स्थित सेंट डेविड किले की ओर भागना पड़ा। उसे वहाँ सैनिक की नौकरी मिल गई। यह समय ऐसा था जब भारत की स्थिति ऐसी हो रही थी कि फ्रांसीसी और अंग्रेजों में, जिसमें भी प्रशासनिक और सैनिक क्षमता दोनों होगी, भारत का विजेता बन जाएगा। औरंगजेब की मृत्यु के पश्चात्‌ के 40 वर्षों में मुगल साम्राज्य धीरे धीरे उसके सूबेदारों के हाथ आ गया था। इन सूबेदारों में तीन प्रमुख थे। एक तो दक्षिण का सूबेदार जो हैदराबाद में शासन करता था; दूसरा बंगाल का सूबेदार जिसकी राजधानी मुर्शिदाबाद थी और तीसरा थी अवध का नवाब बजीर। बाजी डूप्ले और क्लाइव के बीच थी। डूप्ले मेधावी प्रशासक था किंतु उसमें सैनिक योग्यता न थी। क्लाइव सैनिक और राजनीतिज्ञ दोनों था। उसने फ्रांसीसियों के मुकाबिले इन तीनों ही सूबों में अंगरेजों का प्रभाव जमा दिया। किंतु उसकी महत्ता इस बात में है कि उसने अपनी योग्यता और दूरदर्शिता से इन तीनों ही सूबों में से सबसे धनी सूबे पर अधिकार करने में सफलता प्राप्त की।

क्लाइव ने सेंट डविड के किले में आने के बाद रेजर लारेंस की अधीनता में कई छोटी मोटी लड़ाइयों में भाग लिया ही था कि 1748 में फ्रांस और इंग्लैंड के बीच समझौता हो गया और क्लाइव को कुछ काल के लिये पुन: अपनी क्लर्की करनी पड़ी। उसे उन्हीं दिनों जोरों का बुखार आया फलस्वरूप वह बंगाल आया। जब वह लौटकर मद्रास पहुंचा, उस समय दक्षिण और कर्नाटक की नवाबी के लिये दो दलों में संघर्ष चल रहा था। चंदा साहब का साथ कर्नाटक का नवाब बन गया। मुहम्मद अली ने अंग्रेजों से समझौता किया, सारे कर्नाटक में लड़ाई की आग फैलगई, जिसके कारण कर्नाटक की बड़ी क्षति हुई। तंजोर और मैसूर के राजाओं ने भी इसमें भाग लिया। मुहम्मद अली त्रिचनापल्ली को काबू में किए हुए थे। चंदा साहब ने उस पर आक्रमण किया। अंग्रेंजों ने मुहम्मद अली को बचाने के लिये क्लाइव के नेतृत्व में एक सेना आर्काट पर आक्रमण करने के लिये भेजी। क्लाइव ने आर्काट पर घेरा डाल दिया और डटकर मुकाबला किया। चंदा साहब की फ्रांसीसी सेनाओं की सहायता प्राप्त थी, फिर भी वह सफल न हो सके। इसी बीच डूप्ले को वापस फ्रांस बुला लिया गया। अंग्रेजों की सहायता से मुहम्मद अली कर्नाटक के नवाब बन गए।

आर्काट के घेरे के कारण यूरोप में क्लाइव की धाक जम गई। वलियम पिट ने उसे स्वर्ग से जन्में सेनापति कह कर सम्मानित किया। ईस्ट इंडिया कंपनी के संचालक मंडल ने उसे 700 पाउंड मूल्य की तलवार भेंट करनी चाही तो उसने उसे तब तक स्वीकार नहीं किया जब तक उसी रूप में लारेंस का सम्मान नहीं हुआ।

दस वर्ष भारत रहने के बाद वह 1753 के आरंभ में स्वदेश लौटा। केवल दो वर्ष ही वह अपने घर रह पाया था तभी भारत की स्थिति ऐसी हो गई कि कंपनी के संचालक मंडल ने उसे भारत आने को विवश किया। वह १७५६ ई. में सेंट फोर्ट डेविड का गवर्नर नियुक्त किया गया और उसे सेना में लेफ्टिनेंट कर्नल का पद दिया गया। वह मद्रास पहुंच कर अपना पद ग्रहण कर भी न पाया था कि इसी बीच अंग्रेजों की शक्ति बंगाल में डांवाडोल हो गई, क्लाइव को बंगाल आना पड़ा।

1 अप्रैल 1756 को बंगाल और बिहार के सूबेदार की मृत्यु हो गई। 1752 में अल्लावर्दी खाँ ने सिराजुद्दौला को अपना उत्तराधिकारी बनाया था। अल्लावर्दी खाँ की मृत्यु के पश्चात्‌ सिराजुद्दौला बंगाल का नवाब बना। 18वीं शताब्दी के आरंभ में ही अंग्रजों ने फोर्ट विलियम की नींव डाली थी और 1755 तक उसके आसपास काफी लोग बस चुके थे, इसी लिये उसने नगर का रूप ले लिया था जो बाद में कलकत्ता कहलाया। बंगाल में फोर्ट विलियम अंगेजी कंपनी का केंद्र था। सिराजुद्दौला ने नवाबी पाने के बाद ही अपने एक सम्बन्धी सलामन जंग के विरुद्ध सैनिक कार्रवाई आरंभ की और पुर्णिया पर आक्रमण किया। 20 मई 1756 को राजमहल पहँुचने के पश्चात्‌ उसने अपना इरादा बदल दिया और मुर्शिदाबाद लौट आया और कासिम बाजारवाली अंग्रेजी फैक्ट्री पर अधिकार कर लिया]। यह घटना 4 जून 1756 को घटी। 5 जून को सिराजुद्दौला की सेना कलकत्ते पर आक्रमण करने को रवाना हुई और 16 जून को कलकत्ता पहुंची। 19 जून को कलकत्ता के गवर्नर, कमांडर और कमेटी के सदस्यों को नगर और दुर्ग छोड़कर जहाज में पनाह लेना पड़ा। 20 जून को कलकत्ता पर नवाब का कब्जा हो गया। जब इसकी खबर मद्रास पहुंची तो वहां से सेना भेजी गई, जिसका नेतृत्व क्लाइव के हाथ में था।

दिसंबर में क्लाइव हुगली पहुंचा। उसकी सेना की संख्या लगभग एक हजार थी। वह नदी की ओर से कलकत्ते की तरफ बढ़ा और 2 जनवरी 1757 को उसपर अपना अधिकार कर लिया। सिराजुद्दौला को जब इसकी खबर मिली तो उसने कलकत्ते की ओर बढ़ने का प्रयत्न किया मगर असफल रहा और संधि करने पर विवश हुआ। इस संधि से अंग्रेजों को अधिक लाभ हुआ। सिराजुद्दौला ने कलकत्ते की लूटी हुई दौलत वापस करने का वादा किया; कलकत्ता को सुरक्षित करने की इजाजत दी और वाट को मुर्शिदाबाद में अंग्रेजी प्रतिनिधि के रूप में रखना स्वीकार किया।

इसी बीच यूरोप में सप्तवर्षीय युद्ध आरंभ हो गया। इसका प्रभाव भारत की राजनीति पर भी पड़ा। यहां भी अंग्रेजों और फ्रांसीसियों में लड़ाई छिड़ गई। बंगाल में चंद्रनगर पर फ्रांसीसियों का प्रभाव रहा।

Clive Defence of Arcot. Illustration for The New Popular Educator (Cassell, 1891).
अंग्रेजों ने वहां अपना समुद्री बेड़ा भेजने की तैयारी आरंभ कर दी। 14 मार्च 1757 को चंद्रनगर पर आक्रमण हुआ और एक ही दिन के बाद फ्रांसीसियों ने हथियार डाल दिए। वाटसन ने नदी की ओर से और क्लाइव ने दूसरी ओर से फ्रांसीसियों पर आक्रमण किया। सिराजुद्दौला इस लड़ाई में खुलकर भाग न ले सका। अब्दाली के आक्रमण के कारण वह फ्रांसीसियों की सहायता और अंग्रेजों से लड़ाई करने में संभवत: समर्थ न था। Chintu Bhai 🥰 Nitesh lekhk

आपने सुना होगा कि अंग्रेजों ने भारत को लूटा लेकिन कितना माल लूट के ले गए उसका आपको अंदाजा नहीं होगा तो मैं आपको आज बता दूं कि एक अंग्रेजी राॅबर्ट क्लाइव अफसर ने उसके बड़े अफसर द्वारा पूछे जाने पर कहा कि मुझे यह तो अंदाजा नहीं कि मैं कितना माल लूट कर लाया लेकिन इस प्रकार अंदाजा लगाया जा सकता है कि एक पानी की जहाज में 70000 किलो माल आता है और इस प्रकार के हमने 900 जहाज भरकर लाए तब अंदाजा लगा सकते हैं कि 900× 70000 = 6 करोड़ 30 लाख किलोग्राम जिसमें सोना चांदी कीमती आभूषण रत्न आदि सामग्री और इस अफसर के बाद 84 अंग्रेजी अफसर भारत में आए और सबने में भारत को लूटा इस प्रकार आप अंदाजा लगा सकते हैं कि अंग्रेजों ने कितना लूट के ले गए भारत से।

प्लासी का युद्ध
---------------

मुख्य लेख: प्लासी का पहला युद्ध
चंद्रनगर की लड़ाई के बाद क्लाइव को ज्ञात हुआ कि सिराजुद्दौला से उसके अपने ही आदमी असंतुष्ट हैं; और उनमें उसका सेनापति मीरजाफर प्रमुख हैं। क्लाइव ने इससे लाभ उठाने का निश्चय किया। फलस्वरूप मीरजाफर और अंग्रेजों के बीच एक गुप्त समझौता हुआ। जिसके अनुसार कलाइव ने मीरजाफर को बंगाल, बिहार और उड़ीसा की दीवानी दिला देने का वादा किया। इसके लिये मीर जाफर को कलकत्ता में हुए कंपनी की हानि और सैनिक व्यय के लिये 10 लाख पाउंड, कलकत्ते के अंग्रेज निवासियों को २ लाख पाउंड और अरमीनियन व्यापारियों को 70 हजार पाउंड देने की बात ठहरी। अमीचंद ने, जिसने अंग्रेजों और मीरजाफर के बीच समझौता कराया था, नवाब से उसके खजाने का पाँच प्रतिशत कमीशन माँगा। और इस बात का उललेख संधिपत्र में किए जाने का आग्रह किया। फलत: क्लाइव ने दो संधिपत्र तैयार कराए। एक असली दूसरा नकली। नकली संधिपत्र में अमीचंद की शर्ते लिख दी गई थीं। नकलीवाले संधिपत्र पर अंग्रेज गवर्नर का हस्ताक्षर बनाकर उसे दिखाया गया। मीरजाफर ने लड़ाई में तटस्थ रहने का वादा किया। यह निश्चय हुआ कि लड़ाई के मैदान में मौजूद रहते हुए भी वह अलग रहेगा।

अंग्रेजी सेना ने क्लनाइव के नेतृत्व में सिराजुद्दौला के खिलाफ कार्रवाई की और परिणामस्वरूप प्लासी की लड़ाई हुई। प्लासी में सिराजुद्दौला की हार हुई और अंग्रेजों ने मीरजाफर को बंगाल को नवाब बना दिया। इस प्रकार क्लाइव के कारण अंग्रेज बंगाल के मालिक बन गए। ईस्ट इंडिया कंपनी को 15 करोड़ पौंड मिले। क्लाइव को उसमें से 2 लाख 34 हजार पौंड दिया गया और मीरजाफर ने भी उसे तीस हजार पौंड सालाना की जागीर दूसरे रूप से दी।

1759 में राजकुमार अली गौहर ने, जो आगे चलकर शाहआलम के नाम से शासक हुआ, दिल्ली से भागकर अवध में शरण ली। वह अपनी शक्ति बढ़ाने के लिये बिहार और बंगाल पर भी कब्जा करना चाहता था। उसने पटना को घेर लिया। नवाब के प्रतिनिधि रामनारायण ने उसका मुकाबला तब तक किया जब तक कलकत्ता से अंग्रेजों की सहायता नहीं पहुँची। नवाब ने चौबीस परगना की भूमि, जो इस सहायता के लिये रख छोड़ी गई थी, क्लाइव को दे दी। यह रकम 30 हजार पौंड की थी जो कंपनी किराए के रूप में अदा किया करती थी।

1759 में डच लोगों ने मीरजाफर के लड़के से साजिश कर अंग्रेजों को बंगाल से निकालने की योजना बनाई और फलस्वरूप उन्होंने सात जहाज नागापट्टम से रवाना किए ; मगर जब वे हुगली के पास पहुँचे तो नवाब की ओर से उन्हें अपनी सेना उतारने की मनाही मिली। फलत: डच और अंग्रेजों में झड़प हुई, जिसमें डचों को जान और माल का नुकसान हुआ।

बंगाल का गवर्नर
---------------

1760 ई. में क्लाइव इंग्लैंड वापस लौटा। उस समय क्लाइव के पास 30 लाख पौंड सालाना की रकम मिलने की व्यवस्था थी। इंग्लैंड पहुँचने पर उसे बैरन ऑव प्लासी की उपाधि मिली। उसने बड़ी जायदाद खरीदी और अपने मित्रों को पार्लमेंट का सदस्य बनवाया।

**1764 में फिर क्लाइव को बंगाल का गवर्नर बनाकर भेजा गया और मई, 1764 में क्लाइव दुबारा कलकत्ता आया। इस समय उसके सामने दो समस्याएँ थीं। एक राजनीतिक और दूसरी प्रशासकीय**। राजनीतिक समस्या मुगल बादशाहों, अवध राज्य तथा बंगाल के नवाव से संबंध रखती थी और प्रशासकीय समस्या कंपनी के नौकरों की मुनाफाखोरी की थी।

क्लाइव को भारत आने पर ज्ञात हुआ कि पुराने गवर्नर वेंसीटार्ट ने अवध का राज्य मुगल बादशाह को वापस दे देने का वादा किया है। क्लाइव ने अवध के नवाब शुजाउद्दौला के पास इस आशय क ा प्रस्ताव भेजा कि यदि वह पचास लाख रूपए कंपनी को देना स्वीकार करे तो इलाहाबाद प्रांत को छोड़कर उसकी रियासत उसे वापस कर दी जाएगी। तदनुसार, इलाहाबाद मुगल बादशाह को देकर उसके बदले क्लाइव ने बंगाल की दीवानी माँगी। मुगल बादशाह ने फरमान जारीकर बंगाल के नवाब के अधिकार को कम कर दिया और कंपनी को वह अधिकार दे दिया।

क्लाइव के भारत आने के पहले कंपनी के डाइरेक्टरों ने एक आदेश जारीकर कंपनी के नौकरों को भेंट लेने की मनाही कर दी थी। क्लाइव ने बंगाल पहुंचते ही समस्त सिविल और फौजी अफसरों से एक दस्तावेज पर हस्ताक्षर कराए, जिससे भेंट लेना नाजायज हो गया। बंगाल पहुंच कर क्लाइव ने देखा कि बहुत से पदों पर नए लोग काम कर रहे हैं और वे नाजायज मुनाफा उठा रहे हैं। क्लाइव ने व्यापार की नीति में परिवर्तन किया और उससे जो लाभ हुआ उसे कंपनी के नौकरों में बाँट दिया। उसकी नीति का जिसने विरोध किया उसे उसने हटा दिया और अन्य लोगों को मद्रास से लाकर उनकी जगह रखा।

बंगाल की गवर्नरी से पहले उसने कं पनी के भत्ते के संबंध में नए कानून बनाए थे मगर वे कार्यवित न हो सके थे। क्लाइव ने बंगाल पहुंचते ही इस कानून को जारी किया। इस कानून के अनुसार सैनिक अफसरों को बंगाल और बिहार में उसी समय भत्ता मिल सकता था जब वे छावनी से बाहर हों। केवल मुंगेर और पटना केंद्र में रहने वाले अफसरों को भत्ता मिलता था। इस प्रकार एक अफसर को तीन, छह और बारह रूपए प्रति दिन भत्ता मिलता था। सिविल अफसरों की भाँति जब सैनिक अफसरों ने भी इस कानून के विरोध में नौकरी से इस्तीफा देने की ठानी तब क्लाइव ने उनका इस्तीफा स्वीकार किया और उसके स्थान पर मद्रास से बुलाकर अफसर रखे। जो लोग विद्रोह पर तैयार हुए उन्हें दबा दिया। मीनजाफर ने अपनी वसीयत में ७० हजार पौंड क्लाइव के लिये लिखे थे। उनको क्लाइव ने उन लोगों के नाम कर दिया जो युद्ध में घायल हुए थे।

फरवरी, 1767 में क्लाइव ने अंतिम बार भारत छोड़ा मगर जाने से पूर्व ईस्ट इंडिया कंपनी की नींब मजबूत कर दी। इंग्लैंड जाने पर उनके ऊपर भ्रष्टाचार का मुकदमा चला, किंतु उससे वह बरी कर दिया गया और अपनी सेवाओं के लिये उसे वजीफा दिया गया।

सन्दर्भ
-------

1. ↑   कलाइव भारत में गवर्नर, (1757\_60 )पुनः (1765\_67)title=सोनपुर मेला: कभी क्लाइव ने बनवाया था अस्तबल, रेसकोर्स में दौड़ते थे अंग्रेजों के घोड़े http://www.jagran.com/bihar/patna-city-there-was-a-long-tradition-of-horse-race-in-sonpur-fair-of-bihar कलाइव भारत में गवर्नर, (1757\_60 )पुनः (1765\_67)title=सोनपुर मेला: कभी क्लाइव ने बनवाया था अस्तबल, रेसकोर्स में दौड़ते थे अंग्रेजों के घोड़े जाँचें `|url=` मान (मदद). गायब अथवा खाली `|title=` (मदद)[*मृत कड़ियाँ*]

| * दे
* वा
* सं
भारतीय स्वतन्त्रता आन्दोलन |
| --- |
| इतिहास | 
* उपनिवेश
* पोर्टो ग्रांडे दे बंगाल
* डच बंगाल
* ईस्ट इण्डिया कम्पनी
* ब्रिटिश राज
* फ्रांसीसी भारत
* पुर्तगाली भारत
* प्लासी का युद्ध
* बक्सर का युद्ध
* आंग्ल-मैसूर युद्ध
	+ पहला
	+ दूसरा
	+ तीसरा
	+ चौथा
* आंग्ल-मराठा युद्ध
	+ पहला
	+ दूसरा
	+ तीसरा
* पॉलीगर का युद्ध
* वेल्लोर विद्रोह
* प्रथम आंग्ल-सिख युद्ध
* द्वितीय आंग्ल-सिख युद्ध
* सन्यासी विद्रोह
* 1857 की क्रांति
* रैडक्लिफ़ रेखा
* *और*

 |
| दर्शनशास्रऔर विचारधारा | 
* भारतीय राष्ट्रवाद
* हिंदू राष्ट्रवाद
* आंबेडकरवाद
* गांधीवाद
* खिलाफत आन्दोलन
* भारतीय मुस्लिम राष्ट्रवाद
* सत्याग्रह
* समाजवाद
* स्वदेशी आन्दोलन
* स्वराज

 |
| घटनाक्रम और आंदोलन | 
* बंगाल का विभाजन (1905)
* बंगाल का विभाजन (1947)
* क्रांतिकारी आन्दोलन
* कलकत्ता दंगा
* दिल्ली-लाहौर षडयंत्र
* द इंडियन सोसियोलोजिस्ट
* सिंगापुर विद्रोह
* हिंदु-जर्मन षडयंत्र
* चम्पारण सत्याग्रह
* खेड़ा सत्याग्रह
* रॉलेट कमेटी
* रॉलेट एक्ट
* जालियाँवाला बाग हत्याकांड
* नोआखाली नरसंहार
* असहयोग आन्दोलन
* क्रिसमस दिवस षडयंत्र
* कुली-बेगार आन्दोलन
* चौरीचौरा काण्ड, 1922
* काकोरी काण्ड
* किस्सा-ख्वानी बाजार नरसंहार
* झण्डा सत्याग्रह
* बारडोली सत्याग्रह
* साइमन कमीशन
* नेहरु रिपोर्ट
* जिन्ना के चौदह तर्क
* पूर्ण स्वराज
* दांडी मार्च
* धारासना सत्याग्रह
* वेदारायणम मार्च
* चटगांव शस्त्रागार कांड
* गांधी-इरविन समझौता
* गोलमेज सम्मेलन
* 1935 का अधिनियम
* औंध प्रयोग
* हिन्द सेना
* क्रिप्स मिशन
* भारत छोड़ो
* बॉम्बे विद्रोह
* यानौन का विद्रोह
* भारत की अंतःकालीन सरकार
* स्वतंत्रता दिवस
* प्रजामंडल आन्दोलन

 |
| संस्थायें | 
* अखिल भारतीय किसान सभा
* अखिल भारतीय मुस्लिम लीग
* अनुशीलन समिति
* आर्यसमाज
* आज़ाद हिन्द
* बर्लिन समिति
* ग़दर पार्टी
* हिन्दुस्तान सोशलिस्ट रिपब्लिकन एसोसिएशन
* भारतीय राष्ट्रीय कांग्रेस
* इण्डिया हाउस
* होम रूल आन्दोलन
* भारतीय स्वतंत्रता लीग
* आज़ाद हिन्द फ़ौज
* युगान्तर
* खाकसार आंदोलन
* लाल कुर्ती आन्दोलन
* स्वराज पार्टी
* *और देखे*

 |
| समाजसुधारक | 
* ए वैद्यनाथ अय्यर
* अय्या वैकुंदर
* अय्यंकली
* बी आर अम्बेडकर
* बाबा आमटे
* बाल गंगाधर तिलक
* दयानंद सरस्वती
* धोंडो केशव कर्वे
* जी. सुब्रमण्य अय्यर
* गाज़ुलू लक्ष्मीनरसू चेट्टी
* गोपाल गणेश आगरकर
* गोपाल हरि देशमुख
* गोपालदास अंबादास देसाई
* ईश्वर चंद्र विद्यासागर
* जे॰ बी॰ कृपलानी
* ज्योतिराव फुले
* कंदुकूरि वीरेशलिंगम्
* महादेव गोविंद रानडे
* महात्मा गांधी
* मुत्तुलक्ष्मी रेड्डी
* नारायण गुरु
* निरालम्ब स्वामी
* पंडिता रमाबाई
* पेरियार ई वी रामसामी
* राम मोहन राय
* आर. श्रीनिवासन
* सहजानंद सरस्वती
* सावित्रीबाई फुले
* शाहू
* भगिनी निवेदिता
* अरविन्द घोष
* सैयद अहमद खान
* वक्कम मौलवी
* विनायक दामोदर सावरकर
* विनोबा भावे
* विट्ठल रामजी शिंदे
* विवेकानंद

 |
| स्वतंत्रता सेनानी | 
* अबुल कलाम आजाद
* अक्कम्मा चेरियन
* अच्युत पटवर्धन
* ए.के. फजलुल हक
* अल्लूरी सीताराम राजू
* अन्नपूर्णा महाराणा
* एनी बेसेंट
* अशफ़ाक़ुल्लाह ख़ाँ
* बाबू कुंवर सिंह
* बाघा यतीन
* बहादुर शाह द्वितीय
* बख़्त खान
* बाल गंगाधर तिलक
* बसावन सिंह
* बेगम हजरत महल
* भगत सिंह
* भारतीदासन
* भवभूषण मित्र
* भीखाजी कामा
* भूपेन्द्र कुमार दत्त
* बिधान चंद्र रॉय
* विपिनचंद्र पाल
* सी. राजगोपालचारी
* चंद्रशेखर आजाद
* चितरंजन दास
* दादाभाई नौरोजी
* दयानंद सरस्वती
* धन सिंह गुर्जर
* गोपाल कृष्ण गोखले
* गोविंद बल्लभ पंत
* लाला हरदयाल
* हेमू कालाणी
* इनायतुल्ला खान माश़रिकी
* यतीन्द्र मोहन सेनगुप्त
* यतीन्द्रनाथ दास
* जवाहर लाल नेहरू
* के. कामराज
* कन्हैयालाल माणिकलाल मुंशी
* कर्तार सिंह सराभा
* ख़ान अब्दुल ग़फ़्फ़ार ख़ान
* खुदीराम बोस
* श्री कृष्ण सिंह
* लाला लाजपत राय
* एम. भक्तवत्सलम
* एम एन राय
* मगफूर अहमद एजाज़ी
* महादजी शिंदे
* महात्मा गांधी
* मदनमोहन मालवीय
* मंगल पांडे
* मीर कासिम
* मिथुबेन पेटिट
* मुहम्मद अली जौहर
* मुहम्मद अली जिन्ना
* मुहम्मद मियां मंसूर अंसारी
* नागनाथ नायकवाडी
* नाना फडणवीस
* नाना साहिब
* पी. कक्कन
* प्रफुल्ल चाकी
* प्रीतिलता वादेदार
* पुरुषोत्तम दास टंडन
* रामस्वामी वेंकटरमण
* राहुल सांकृत्यायन
* राजेन्द्र प्रसाद
* राम प्रसाद बिस्मिल
* रानी लक्ष्मीबाई
* रासबिहारी बोस
* सहजानंद सरस्वती
* संगोली रायण्णा
* सरोजिनी नायडू
* सत्यपाल डांग
* शुजाउद्दौला
* श्यामजी कृष्ण वर्मा
* सिराजुद्दौला
* सुभाष चंद्र बोस
* सुब्रमण्य भारती
* सूर्य सेन
* श्यामाप्रसाद मुखर्जी
* तारकनाथ दास
* तात्या टोपे
* तिरुपुर कुमारन
* उबैदुल्लाह सिंधी
* वी० ओ० चिदम्बरम पिल्लै
* वी के कृष्ण मेनन
* वल्लभभाई पटेल
* वंचिनाथन
* विनायक दामोदर सावरकर
* वीरेन्द्रनाथ चट्टोपाध्याय
* यशवंतराव होलकर
* *और देखे*

 |
| ब्रिटिश नेता | 
* वेवेल
* कैनिंग
* कॉर्नवालिस
* इर्विन
* चेम्सफोर्ड
* कर्जन
* रिपन
* मिंटो
* डलहौजी
* बैन्टिक
* माउंटबेटन
* वैलेस्ली
* लिटन
* क्लाइव
* आउट्रम
* क्रिप्स
* लिनलिथगो
* हेस्टिंग्स

 |
| स्वतंत्रता | 
* कैबिनेट मिशन
* भारत में फ्रेंच उपनिवेशों का अधिग्रहण
* संविधान
* भारतीय गणराज्य
* गोवा मुक्ति संग्राम
* भारतीय स्वतंत्रता अधिनियम
* भारत का विभाजन
* राजनीतिक एकीकरण
* शिमला सम्मेलन

 |